Strategija razvoja Tuzlanskog kantona za period 2021.-2027. godina



**Poziv na učešće u procesu javnih konsultacija:**

**Nacrt Strategije razvoja Tuzlanskog kantona za period 2021.-2027. godina**

Proces izrade Strategije razvoja Tuzlanskog kantona za period 2021.-2027. započeo je u decembru 2019. godine donošenjem Odluke o izradi Strategije razvoja Tuzlanskog kantona za period 2021.-2027. godina, na osnovu Zakona o razvojnom planiranju i upravljanju razvojem u Federaciji Bosne i Hercegovine (Službene novine Federacije BiH", broj: 32/17), te prateće Uredbe o izradi strateških dokumenata u Federaciji Bosne i Hercegovine (Službene novine Federacije BiH", broj: 74/19).

Odlukom je propisano da je nositelj procesa izrade Strategije Odjeljenje za razvoj u okviru Ministarstva privrede Tuzlanskog kantona, a učesnici u procesu izrade Strategije razvoja Kantona su instititucije Kantona, jedinice lokalne samouprave i socio-ekonomski akteri. Horizontalna i vertikalna koordinacija izrade Strategije razvoja Kantona osigurana je kroz Kantonalni odbor za razvoj i Vijeće za razvojno planiranje i upravljanje razvojem u Tuzlanskom kantonu.

U dosadašnjem procesu izrade Strategije razvoja Tuzlanskog kantona formirane su i održane Tematske grupe za četiri oblasti (TG 1 – Ekonomski razvoj, TG2 – Društveni razvoj, TG 3 – Zaštita okoliša i TG 4 – Dobra i inkluzivna uprava), putem kojih je osigurano učešće prethodno navedenih aktera, u svim fazama procesa izrade Strategije. Nakon što je finaliziran Nacrt Strateške platforme, koja obuhvata socio-ekonomsku analizu, SWOT analizu, strateški fokus te definisani strateški ciljevi i provedena javna rasprava izrađen je Nacrt Strategije razvoja Tuzlanskog kantona za period 2021.-2027. godina u skladu sa Zakonom o razvojnom planiranju i upravljanju razvojem u Federaciji BiH kao i Uredbom o izradi strateških dokumenata u Federaciji BiH koji je usklađen sa relevantnim strategijama drugih nivoa vlasti u BiH, obavezama proizašlim iz procesa evropskih integracija, te ciljevima održivog razvoja Ujedinjenih naroda (SDGs).

Ostvarenje razvojne vizije realizovaće se kroz kroz 3 strateška cilja, razrađena u 12 prioriteta i 48 mjera. Pripremljen je indikativni budžet za realizaciju Strategije, kao i indikatori za mjerenje stepena njenog ostvarenja.

**Pozivamo Vas da Vaše prijedloge za izmjene i dopune Nacrta Strategije razvoja Tuzlanskog kantona 2021.-2027. godina dostavite putem Obrasca, koji je u prilogu ovog poziva, te da isti dostavite najkasnije do 20.02.2021. godine na email adresu: suadm@tk.kim.ba ili edinas@tk.kim.ba**

Za sva dodatna pitanja nas možete kontaktirati na tel: 035 369 353.

Odjeljenje za razvoj

Ministarstvo privrede Tuzlanskog kantona